Јасмин Мухаремовић започиње музичку каријеру 1983. године. Исте године се преселио у Пожаревац и упознаје композитора Новицу Урошевића са којим почиње сарадњу. Постиже запажен успех крајем осамдесетих година са хитовима „Ја сам тај“, „Освајач“, „Нећу да ти бришем сузе“, „Маче моје лажљиво“ и други. Током рата у Босни и Херцеговини, 1994. године сели се у Беч, где има стан. Ожењен је и има два сина. Његов рођени брат близанац је познати певач Есад Плави.